User:Nehfeli/sandbox

Josep Maria Ribas i Prous (14 de desembre de 1940, Barcelona). Fotògraf català de fotografia analògica. Primer autor espanyol en rebre el títol de Maître de la Fédération Internationale de l'Art Photographique (MFIAP, 1985) i guanyador de totes les titulacions de la FIAP: Artista,AFIAP (1976), Excel·lència, EFIAP (1981), Mestre MFIAP (1985) i ESFIAP (1991). Membre d'honor de diferents societats i salons fotogràfics,citat per artistes del sector com un dels fotògrafs amb més premis nacionals i internacionals. La seva obra està exposada en 62 museus internacionals i coleccions privades de tot el món.

Creador d'obra de temàtica diversa on conjuga tècnica i estètica. Dels temes de les seves obres destaca el nu artístic amb models, el conceptualisme i pictoralisme, el paisatge, el reportatge humà. Definit com un autor d'estil inconfundible, el seu recorregut artístic es defineix per una recerca constant de l'estètica que troba en la simplicitat del tema com a leit motif, recolzada per la mestria de la tècnica i els procediments fotogràfics. Especialista en investigació tècnica sobre procediments primitius anomenats nobles i mitjans de permanència (bromoli,platinotípia,calotípia) i en el tractament d'imatges mitjançant viratge al seleni i a l'or.

Actualment és President de l'Agrupació Fotogràfica de Reus (AFR), traslladada posteriorment al CIMIR (Centre de la Imatge de Mas Iglesias de Reus) i director dels Arxius Històrics de l'AFR, dels quals és fundador (1979) i conegut per la seva tasca de recuperació d'arxius fotogràfics. És també membre del Consell Assessor de Fotografia del Museu d'Art Nacional de Catalunya (MNAC) i membre de la Sociedad para la Historia de la Fotografía Española, fundada el 1986 per Miguel Ángel Yáñez Polo. Altres perfils professionals relacionats amb la seva carrera artística com a fotògraf inclouen: el comissariat d'exposicions i la tasca com a mestre i conferenciant seguit per generacions futures de fotògrafs.